open-index/open-wikipedia-markdown huggingface dataset:
Geopark Silokek

**Geopark Silokek**
 

Geopark Silokek talatak di Kabupaten Sijunjung nan laweh kawasannyo 1300 km. Geopark Silokek alah ditetapkan manjadi Geopark Nasional pado tanggal 30 November 2018. Sasudah ditetapkan manjadi Geopark Nasional mako harapan salanjuiknyo adolah sabagai UNESCO Global Geopark. Geopark adolah sabuah konsep manajemen pangambangan kawasan bakalanjuikan nan menyerasikan keragaman geologi, hayati,dan budayo melalui prinsip konservasi dan rencana tata ruang wilayah nan alah ado. Geopark adolah daerah geografis nan mamiliki situs warisan geologi takamuko dan bagian dari konsep holistik palindungan,pendidikan dan pembangunan nan bakalanjuikan.

Sacaro geologi, silokek sangaik menarik karano alah malewati 3 (tigo) era dalam skala waktu geologi nan tacamin dalam susunan batuan nan mambantuak kawasan. Batuan tatuo di kawasan iko tabantuak pado era paleozoikum tapeknyo pado periode permian (299-252 juta tahun nan lalu) dan carbonifereous (359-399 tahun nan lalu). Batuan itu terdiri dari kalompok batu gamping(karst), batuan sedimen, baatuan metamorf dan ilustrasi granit. Potensi nan lainnyo adolah tabiang vertikal karst elok nan tinnginyo labiah 70 meter.



## Rujuakan
Pensi (makanan)

**Pensi** marupoan makanan khas Minangkabau nan bahan utamonyo kerang ketek nan hiduik di danau. Masyarakaik di sinan acok mambuek pensi ko untuak makanan cemilan. Pensi dibuek jo bumbu nan agak bakuah, rasonyo ado nan padeh, asin, ado pulo nan dibuek jadi samba lado pensi untuak dimakan jo nasi. Kalau nio makan pensi pailah ka pasa-pasa tradional atau di tampek wisata nan ado di Sumatera Barat. Biasonyo di tampek wisata, pensi dijua samo makanan lain sarupo langkitang.

## Caro mambuek
Mulonyo pensi dirandam supayo kotorannyo hilang. Giliang bumbunyo nan tadiri dari bawang merah, bawang putih, sipadeh, langkuweh, garam, jo sarai. Tumih bumbu aluih tadi sampai masak jo harum. Sudah tu masuakan pensi tadi ka bumbu. Tambahan aia, masak pensi sampai bumbunyo marasok.

## Galeri

File:Pensi3.jpg|Pensi kuah sup
File:Pensi01.jpg|Pensi nan alun diolah
File:Pensi2.jpg|Pensi nan dibukak kuliknyo


## Rujuakan
Ikan sakti di Sungai Janiah

**Ikan Sakti Sungai Janiah.** Carito Ikan Sakti yang barasal dari urang marupoan legenda turun tamurun nan tajadi di masyarakaik Sungai Janiah, Baso, Kabupaten Agam. Carito tu manjadi hal nan menarik bagi wisatawan yang bakunjuang ka daerah tu. Ikan sakti tu jumlahnyo dipakiroan sampai ribuan ikua. Bara ikua diantaronyo ado nan sagadang kabau jo barek kiro-kiro duo ratuih kilogram. kisah tu taruih menarik dicaritoan urang gaek jo sepuh masyarakaik satampek nan setia maagiah makan ikan tu jo kasungguahan sambia malayani wisatawan yang bakunjuang ka lokasi 'ikan sakti' tasabuik.

Dicaritoan, ikan sakti tu barasal dari anak balita yang mahilang dari urangtuo nyo waktu mambukak paladangan di pabukikan di sakitar kolam ikan sakti, yang kini tampeknyo persis di muko masajik pakampuangan Sungai Janiah. Balita tu ilang katiko urangtuonyo sadang lamak mancangkua di ladangnyo. Urangtuonyo pun mancari kian-kamari di sakitar kawasan paladangan tu. Sudah dicari bana bahari-hari, baminggu, jo bahitung bulan, tapi anak tu ndak kunjuang juo basobok. Tapi, suatu katiko urang kampuang dikajuikan jo paristiwa aneh nan bamunculan saikua ikan yang mancicik-cicik saolah-olah mintak makanan dari sabuah kolam yang ndak jauahtampeknyo dari tampek laki-bini petani yang kahilangan balita tu baladang. Antah sia yang maagiah info partamo, ikan mancicik-cicik mintak makan tu disangko kuek adolah balita nan hilang. Informasi tu capek manyebar diantaro kampuang. Hinggo kini, warga satampek mampacayoi kebenaraan legenda tu. warga batua-batua pandai dalam mangisahan carito tasabuik kapado wisatawan yang bakunjuang manyaksikan ikan sakti tu.

## Rujuakan
SMA Negeri Unggul Dharmasraya

**SMAN Unggul Dharmasraya** marupoan salah satu sakolah manangah ateh negeri nan talatak di Provinsi Sumatera Barat Kabupaten Dharmasraya, tapeknyo di jalan rayo linteh sumatera KM 18 Kecamatan Koto Baru, Nagari Koto Padang. Sakolah ko merupokan sakolah baasrama, yaitu asrama padusi jo asrama laki-laki, tampek asramanyo masih barado dalam lingkungan SMAN Unggul Dharmasraya. Sakolah ko lah bajalan salamo limo tahun, badirinyo sakolah ko di tahun 2014. Sakolah ko mamiliki laweh tanah 80.000 m2. Tahun 2017, sakolah ko mamiliki akreditasi B untuak partamo kalinyo, dengan rato-rato nilai 87,00. Sakolahko manggunokan kurikulum K-13. Sakolahko kini di kapaloi dek apak Saliyono, S.Pd yang sabalunnyo di kapaloi dek buk Nur Azizah, S.Pd,.M.Si.

## Sarano dan prasarano
Sarano dan prasarano dari sakolahko diantaronyo ado ciek perpusatakaan, sabaleh ruang kelas, WC siswa, WC guru, dan tigo laboratorium, yaitu laboratorium Biologi, Fisika, dan Kimia. Prasarana lainnyo dari sakolah ko ado asrama laki-laki dan asrama padusi, GOR Kab. Dharmasraya (ruang olahraga), gudang, koperasi, lapangan olahraga, masajik, ruang BK, ruang guru, ruang kepsek, ruang kesenian, ruang serbaguno, ruang TU, ruang UKS, ruang dinas guru, dan WC TU. 

## Kagiatan
Kagiatan nan diadoan di SMAN Unggul Dharmasraya ko diantaronyo ado *EX-SIST.Com* (*Excellent Science and Interscolastic Competition*) dan prosesi wisuda siswa kelas XII nan dibekali hafalan Quran berjuz-juz, baso Inggris, dan baso Mandarin.

## Rujuakan
Sungai Jambu Nagari Asa Nenek Moyang Minangkabau

Sungai Jambu Nagari Asa Nenek Moyang Minangkabau

Nagari sungai jambu mampunyoi ampek jorong, jorong Batur, jorong Bulan Sariak Jambak Ulu, jorong Labuatan jo jorong Sungai Jambu. Bamulo dari jorong Batur, kata Batur barasa dari bahaso Minang, ba aatur (diatur). Tampek partamo kalinyo adaik Minangkabau diukia dek Datuak Katumangguangan jo Datuak Parpatiah Nan Sabatang. Adaik nan alah digambaran salanjuiknyo diperkenalkan ka jorong Jambak Ulu, Jambak Ulu dalam bahaso Minang bararti baliekkan ka hulu. Pajalanan adaik Minangkabau dilanjuikkan ka Bulan Sariak. Disikolah kato mufakaik muncua manganai adaik Minangkabau, papatah Minang mangatoan “bulek aia dek pambuluah, bulek kato dek mufakaik, lah janiah aia dalam tabek, disitu ikan mako tampeklah sudah rundiang baru dimulai bakarajo.

## Sejarahnyo
Datuak Maharjo Dirajo nan turun dari Gunuang Marapi, turun dari bukik Siguntang-Guntang, taruih ka Galundi Nan Baselo, baranti datuak di situ, nan dibawo kuciang siam, harimau campo, kambiang hutan. Malintang ka tapi Gunuang Marapi, taruih ka Kuok ka Bangkinang arah di ranah Labuatan. Dek indak tatahan dingin dilapeh pandang ka kiri kanan, takilek candonyo api, tapanca candonyo asok, arah ka Padang Panjang Pariangan. Pajalanan adaik di nagari Sungai Jambu kamudian dilanjuikkan ka nagari Pariangan, tapeknyo di jorong Padang Panjang.

## Rujuakan
Aia Tajun Bayang Sani

**Aia Tajun Bayang Sani** adolah aia tajun satu-satunyo wisato yang barado di Kanagarian Koto Baru, yang talatak di Kacamatan Bayang, Kabupaten Pasisia Salatan, Provinsi Sumatra Barat. Aia tajun ko sabananyo ado 7 tingkek, tapi urang hanyo bisa mangunjuangi sampai tingkek ka 3. Aia tajun tingkek partamo, kiro-kiro katinggiannyo kurang labiah 80 meter, yang tadiri aia tajunnyo cabang tigo. Aianyo mangaliah di ateh batu cade. Sudah tu aia tajun tingkek ka duonyo, katinggiannyo kiro-kiro 25 meter. Aia tajun tinkek kaduo ko masih dikunjuangi wisato. Di bawah ado lubuak, yang aianyo bawarna ijau. Untuak manuju aia tajun tingkek kaduo ko, harus manampuah bukik, kiro-kiro bajalan 500 meter.



## Sejarah
Dulunyo pado zaman balando, aia tajun ko tanamo di urang balando. Aia tajun ko digunokan tampek mandi urang balando. Pado mulonyo aia tajun ko banamo Tarasah Ikuah Kudo. Katiko tahun 80-an, namo aia tajun ko baganti jo namo Aia Tajun Bayang Sani.


## Latak Aia Tajun Bayang Sani
Latak Aia Tajun Bayang Sani ko dakek dari kota painan, kiro-kiro 20 meter. Kalau dari padang labiah kurang 60 kilometer.


## Jalan Manuju Bayang Sani
Untuak ka wisato ko, awak bisa mulai dari jalan Raya Padang-Painan. Tibo di sampiang Gantiang, belok kida manuju Jalan Raya Gantiang sampai Pasa Baru. Lataknyo sabalun wisato Jambatan Aka.


## Harago Tiket Masuaknyo
sabalun masuak ka wisato ko, awak harus mambayiah biaya masuak. biaya masuak yang harus awak bayiah Rp. 5000. per urang. untuak biaya pakir bus Rp. 10.000. dan untuak pakir onda Rp.2000.



## Rujuakan
Baju kuruang basiba

**Baju kuruang Basiba** adolah pakaian khas padusi Minangkabau. Sacaro definisi baju kuruang basiba menuruik Imelda (2016) adolah pakaian adat khas perempuan Minangkabau yang bantuaknyo lungga dan panjang sampai ka lutuik. Mempunyai siba, kikik pada ketiak dan lengannya panjang sampai pergelangan tangan, leher tanpa kerah dan bagian depan  sedkit dibelah sebatas dada.

## Rujuakan
Kopi bukik apik

Bukik Apik adolah sabuah daerah di kota Bukiktinggi nan tanamo dek usaho panggiliangan kopinyo, sahinggo ado lagu Minang nan bajudul "Randang Kopi". Usaho panggiliangan kopi jenis robusta ko sangaiklah manolong perekonomian masyarakaik nan tingga di daerah Bukik Apik. Kopi Bukik Apik sangaiklah tanamo dek aromanyo nan lamak, dan alah terkenal sampai ka mancanegara. Tapi lah bara tahun kabalakang Kopi Bukik Apik lah sulik untuak ditamukan dan lah mulai hilang sahinggo dilakukanlah usaho-usaho untuak manaikan baliak namo Kopi Bukik Apik dan maningkekan minaik masyarakaik tahadok kopi ko. 

Pado tahun 2018 nan ka lapeh, 33 barista dari babagai *coffee shop* sa-Sumbar ikuik Bukik Apik *coffee brewing* guno mangambangkan kuliner dan minuman asa Bukiktinggi. Acara ko disambuik baiak oleh walikota Bukiktinggi, Ramlan Nurmatias, guno mangenalan baliak Kopi Bukik Apik hinggo ka mancanegara, baliau lah lamo bakainginan untuak maangkek baliak potensi Kopi Bukik Apik karano namonyo lah melegenda dan kini ko lah mulai payah untuak ditamukan.  Usaho lain nan lah ditampuah oleh Ramlan adolah maminta kapado masyarakaik untuak mampabanyak marandang kopi Bukik Apik, baliau juo mawajibkan kapado hotel-hotel di Bukiktinggi untuak manyajikan Kopi Bukik Apik, supayo tamu-tamu nan tibo ka hotel tu dapek marasokan kopi Bukik Apik. Kopi Apik juo dijadikan salah ciek buah tangan khas Bukiktinggi.    

Kini kopi Bukik Apik lah dikameh dengan labiah rapi dan rancak supayo manjadi daya tarik untuak urang nan mambali, panjua juo manambahan gambar jam gadang, untuak malakekan Bukiktinggi di kopi Bukik Apik. Hal yang paliang tanamo dari kopi Bukik Apik adolah proses marandang karano manghasilkan aroma harum kopi yang khas. Kegiatan marandang kopi dikarajoan duo kali saminggu pado jadwal yang lah ditantuan, pado hari Senin jo Kamis. Kini di kalurahan tu lah mananam baliak sabanyak 3000 labiah bibit kopi untuak manopang kabutuahan warga, dan untuak maiduikan baliak baso kopi tu memang ado di Bukik Apik. 

## Rujuakan
Dabuih

**Dabuih** merupakan warisan dari para pangikuik **Nabi Ibrahim AS**. **Dabuih** marupoan samacam pamainan religius nan dipakai **para pangikuik ajaran agama Islam** nan batujuan untuak manjalanan misi syi'ar ajaran di tangah-tangah **masyarakat** dan dipakai untuak paguruan silek 

Dalam bahaso Arab, **dabuih** berarti *sanjato tajam* nan tabuek dari basi, bBaujuang runciang dan babantuak saketek bulek. Dabuih ko dipakai dek para pamain dabuih untuak malukoan badan pas panampilan/atraksi. Dabuih nan dipakai biasonyo ndak bisa tembus ka badan pamain walaupun ditokok-tokokan ka badan bakali-kali.

Baragam-ragam atraksi tu untuak manonjolan sabara kuek badan pas pertunjukan tu. Contohnyo manusuak paruik jo barang tajam atau disabuik juo tombak, mairih tubuah jo golok tanpa luko, lalok dan makan baro api,mamasuakan jarum nan panjang ka lidah, kulik, pipi sampai masuak dan indak taluko. Sampai malilik-an rantai basi angek, dan banyak atraksi lainnyo.

**Panampilan dabuih** ko dilakukan 2 pamain. Inyo baduo balawanan, sampai ditusuak, dan ado sampai digorok dek lawan mainnyo manggunoan sanjato tajam tu, kayak pisau dan ado golok. Tapi inyo tu indak taloka saketekpun. Ado baragam barang tajam nan digunuan dek pamain, contohnyo pisau, golok, pedang, bilah bambu, rencong, dan nan lainnyo.

Panampilan dabuih ko iriangan dek musik dari rabana. Pamain rabana tadiri dari 6 sampai 12 urang atau labiah, tagantuang kaparaluan. kasadonyo tu disabuik Sahii, yaitu urang nan malantunan syair jo mamainan alek musik.

Ado beberapa aspek nan penting nan hadir dalam aktivitas dabuih adalah adonyo kekuatan dari sosok guru atau khulifah nan bastatus sabagai syekh atau wali Allah. Guru tu dikaruniaan bamacam kaajaiban atau kasaktian.kabaradoan guru tu labiah bakonsentrasi dalam mambentengan para pamain salamo praktik balangsuang, supayo jauah dari marabahayo.

**Kaunikan dari dabuih**:

# panampilan yang manunjuak-an sabara kuek ilmu bathin.
# para pamain sadonyo manari-nari diiriangan lagu.
# mamakai sanjato tajam, contohnyo: pisau, parang api, kaco, dan lainnyo.
# alek tu ado nan dipuakan ka tubuah, mamotong lidah, lihia, jo adegan nan mangerian, tapi ndak ciekpun yang taluko.

#### '''Rujuakan'''
Makam Syekh Burhanuddin

**Makam Syekh Burhanudin** adolah makam tampek dikubua nyo salah ciek tokoh penyebar agama Islam  di Sumatera Barat yaitu Syekh Burhanudin.Makam Syekh Burhanudin ko talatak  di Korong Manggopoh Dalam, Nagari Ulakan Kecamatan Ulakan Tapakis, Kabupaten Padang Pariaman. Makam ko murah diakses jo kendaraan roda duo atau Jo oto karano barado dijalan raya Pariaman-Bandara(Bandara Internasional Minangkabau/BIM).

Makam ko manampek an area sakitar sahektar. Di area ko tadapek pulo makam keluarga, makam kalifah jo makam murid-muridnyo Syekh Burhanudin.

Makam Syekh Burhanudin ko adolah tujuan ziarah masyarakat Minangkabau tarutamo oleh jemaah tarekat Syattariyah. Ziarah yang paliang rami adolah Katiko  bulan Syafar, yang disabuik Jo tradisi "basapa" satiok tanggal 10 Syafar, yang batapek an jo paringek an maningganyo Syekh Burhanudin.

## Rujuakan
Tungku Tigo Sajarangan

**Tungku Tigo Sajarangan** adolah istilah nan digunokan untuak manggambarkan kapemimpinan di Minangkabau yang terdiri dari  panghulu, cadiak pandai, dan alim ulama.Kapamimpinan tigo tungku sajarangan marupokan gejala yang muncul basamo jo paradaban untuak mampatahankan kalangsuangan huduik. Tungku Tigo Sajarangan sabagai pamimpin sacaro sosiologi mamiliki kedudukan sosial. kapamimpinan adolah kamampuan pribadi untuak manegaskan kaputusan yang maagiah dimensi kesusilaan terhadap koordinasi kagiataan organisasi dan parumusan tujuan.

## Unsur Kepemimpinan

# Panghulu

Panghulu marupokan panggilan kapado niniak mamak pamangku adat yang bagala datuak. Panghulu mampunyoi tangguang jawek kapado masalah yang ado pado masyarakat. panghulu indak dipusakoi oleh anaknyo seperti dalam masyarakat, melainkan oleh kamanakan yang bertalian darah. sabagai pamimpin adat panghulu manjago, mangawasi, mangurus, dan manjalankan adat. panghulu adolah pamimpin dan palinduang kaum atau anak kamanakan sapanjang adat.panghulu sangat baparan di tangah-tangah anak kamanakan, tarutamo dalam manyalasaian masalah. tugas pokok panghulu adolah untuak mamaliharo anak kamanakannyo sasuai jo papatah: 

*Kaluak paku kacang balimbiang*  

*Tampuruang lenggang-lenggangkan* 

*Baok manurun ka Saruaso* 

*Tanamlah siriah yo ureknyo* 

*Anak dipangku kamanakan dibimbiang* 

*Urang kampuang dipatenggangkan* 

*Tenggang nagari jan binaso* 

*Tenggang sarato yo adatnyo* 2. cadiak pandai 

Kapamimpinan di Sumatra Barat dipacik cadiak pandai sabagai kalangan yang barilmu pengetahuan dalam artian laweh. Cadiak pandai marupokan urang yang paham manganoi urusan-urusan umum dalam kahidupan sahari-hari. Cadiak pandai adolah urang yang manguasoi ilmu adat, ilmu agama, dan ilmu pengetahuan. Sistem kapamimpinan Tungku Tigo Sajarangan, mandafinisian cadiak dalam artian orang minang adolah kamampuan manggunoan akal dalam mengatasi masalah yang rumik. cadiak pandai mampunyoi tugas mambuek undang-undang atau mambuek peraturan. untuak itu cadiak pandai harus: 

*Nan cadiak biopari* 

*Tau di erang jo gendeang* 

*Tau di cakah jo kaik* 

*Pandai manarah manakalang* 

*Mambuhua undak mambuku* 

*Mauleh indak mangasan* 3. Alim ulama   

Kabaradoan alim ulama sangat diparalukan sabagai unsur kapamimpinan di Minangkabau. Alim ulama dalam kapamimpinannyo bajalan sairiang jo pamimpin lain di Minangkabau seperti panghulu, niniak mamak. Alim ulama labiah banyak bafungsi sabagai pambina iman dan akhlak anak nagari, alim ulama marupokan milik nagari. Alim ulama batindak layaknyo obor yang manarangi dari kegelapan. konsep kapamimpinan alim ulama dijalehan dalam papatah adat di bawah:  

*Suluah bendang dalam nagari*  

*Paliti nan ndak namuah padam*  

*Duduaknyo bacamin kitab*  

*Tagak marintang pituah*  

## Rujuakan
Makkah Ketek

**Makkah ketek** Tampek wisata nan ciek ko talatak di Lubuak Minturun, kacamatan Koto Tangah, Kota Padang, Sumatera Barat.  Jiko sanak nio ka tampek iko lewat dari jalur bypass manuju ka Lubuk Minturun itu kiro – kiro sakitar  1/2 jam dari pusat kota. 

Sasuai jo namonyo mekah mini ko ampiang samo jo yang ado di Makkah, cuman yang di Padang ko ukuran tampeknyo ketek tu biasonyo tampek ko di gunoan untuk urang yang manasik haji jo tampek wisata, soalnyo iko dibukak untuk umum.

Dari mungko paga masuak ka dalam lokasi tu ado tugu Alqur’an raksasa yang samo kayak di Makkah, cuman yang iko ukurannyo lebih ketek. Siap tu di muko nyo ado lo prasasti yang batulisan namo pandiri tampek wisata iko. Dari sabalah kiri tampek iko ado lo masajik yang namonyo tu masajik Nurzikrillah dan di dalam masajik tu ado lo ka’bah ketek. Dan masajik iko di buka pas urang ka sholat se nyo. Tu di mungko masajik tu ado lo jembatan nan rancak, jembatannyo tu bawarna putiah.

Salain ado masajik jo ka’bah tu, adopulo disinan Rumah putih, rumah putih tu sadolahnyo emang bawarna putiah tamasuak warna dindiang, pintu, jendela jo keramiknyo pun bawarna putih, rumah ko rancak bana untuk di jadian tampek foto untuk sanak nan suko bakodak.

Dan di tampek wisata ko ado pulo miniatur bukik Safa jo bukik Marwah yang marupoan tampek yang di kunjungi katiko awal malakuan rangkaian haji. Sasudah tu ado kolam lauak yang ukuran lauknyo tu samo gadang jo ukuran manusia. lokasi kolamnyo ko talatak di ateh jembatan putiah nan tadi. Biasonyo lauak ko muncul ka permukaan kalau ado pangunjuang mam bae an lauak ketek atau dagiang ka dalam kolam tu. warna lauaknyo tu bawarna kuniang ameh nan indak ka bosan  jiko sanak mamandangnyo.

Di Makkah mini ko tampeknyo sajuak tu  pamandangan alamnyo rancak, soal nyo tampek nyo ko masih hijau tu banyak batang kayu di sakitar tampek wisata ko. Biaya masuak ka tampek wisata ko murahnyo yaitu sakitar tigo ribu sampai ampek ribu rupiah se. sadangkan bukaknyo tu dari jam 05.00 sampai jam 18.00 WIB.

## Rujuakan
Sambalado tulang

**Sambalado tulang** adolah ciek dari banyak masakan Minangkabau, khususnyo dari Nagari Rao Rao, Sungai Tarab, Tanah Datar. Bahan utamonyo adolah tulang jawi atau tulang kabau nan alah dibarasiahan dan dicatuak. Kudian ado katumba, lado (buliah merah, atau ijau), bawang merah, bawang putiah, kantang, jo maco.

Sambalado tulang ko jarang basobok di rumah makan Padang. Biasonyo ado di rumah-rumah masyarakat dan jarang pulo ado urang nan nio manjuanyo. Hal itu dek tulang jawi nan alah dicatuak payah dicari.

## Caro masak
Caro mambueknyo adolah jo manggiliang tulang jawi inggo haluih nan kudian ditambahkan katumba jo bawang putiah. Salapeh itu ditambahkan lado jo saketek garam kasa supayo lado nan ka digiliang tadi haluih. Kudian dimasuakkan bawang merah. Kok alah haluih sadonyo, baru dimasuakkan kantang nan alah bacacah atau basaik ketek-ketek mode dadu. Sasudah diaduak kantang ka dalam lado tadi baru dimasuakan aia sacukuiknyo dan jago supayo indak jalang bana atau pakek bana. Maco ditambahkan untuak mampalamak raso. Sasudah itu baru dimasak di ateh kompor jo api sadang. Buliah ditambahan garam sasuai salero dan tunggu salamo sapuluah minik. Kalau alah manggalagak, api dimatikan dan samba lado tulang siap untuak dimakan.

## Rujuakan
Puncak gagoan

**Puncak Gagoan** adolah sabuah destinasi wisata alam yang talatak di Nagari Paninggahan, Kecamatan Junjung Sirih, Kabupaten Solok, Provinsi Sumatera Barat, Indonesia. Lokasi iko diingek karano panorama alamnyo yang luar biaso, tabiang babatuan yang curam, sarato pamandangan Danau Singkarak dan pagunuangan di sakitarnyo. 

## Nama dan Etimologi
Nama *Gagoan* barasa dari istilah dalam bahaso Minangkabau *“gagau”* atau *“gagok”* yang barati *gamang/takuik*, marujuak pado sensasi yang dirasoan pangunjuang katiko barado di dakek tabiang yang curam di puncak kawasan tasabuik. 

## Lokasi dan Akses
Puncak Gagoan talatak di wilayah Nagari Paninggahan dan dapek ditampuah dari pusek Kota Solok sajauh sakita ± 20 - 25 km malalui rute darat. Jaraknyo dari Kota Padang sakitar ± 75 - 80 km, dan dapek dicapai jo kendaraan roda duo atau roda ampek malalui jaringan jalan lokal dan jalan partanian di sapanjang rute manuju lokasi. 

## Geografi dan Fisik

Destinasi iko barado pado katinggian sakitar 400 - 600 meter di ateh pamukoan lauik (mdpl) dan marupoan bagian dari gugusan Bukik Barisan di Sumatera Barat. Puncak Gagoan ditandoi oleh tabiang babatuan yang curam, padang ilalang, sarato hamparan vegetasi hijau nan lueh.

## Pemandangan dan Panorama
Dari puncaknyo, pangunjuang dapek manyaksikan panorama alam yang lueh tamasuak Danau Singkarak, lanskap kota Solok, wilayah pabukikan dan lambah yang mangalilianginyo. Panorama tasabuik samakin ancak jikok cuaca cerah. 

## Sejarah dan Popularitas
Puncak Gagoan sudah dikenal secara lokal sejak lama, namun menjadi lebih populer setelah foto-foto pemandangan alamnya tersebar di media sosial sebagai spot foto panorama alam yang unik dan menantang. Hal ini turut meningkatkan jumlah kunjungan wisatawan ke lokasi tersebut.

## Aktivitas Wisata
Pengunjung biasanya melakukan beberapa kegiatan berikut, Pendakian ringan menuju puncak melalui jalur yang sudah ditandai, membutuhkan sekitar 15–25 menit dari area parkir. Fotografi panorama alam, terutama sunrise/sunset dan pemandangan bukit karang yang curam. Camping dan piknik di area padang ilalang di bawah puncak. 

## Jam Operasional dan Tarif
Beberapa sumber menyebutkan bahwa destinasi ini buka setiap hari sejak pagi hingga sore hari, dan biaya masuk relatif terjangkau dengan kisaran tarif tergantung kendaraan dan fasilitas yang digunakan. 

## Fasilitas
Fasilitas umum di sekitar Puncak Gagoan meliputi area parkir, toilet umum, dan jalur pendakian yang telah disiapkan oleh pengelola setempat atau komunitas desa wisata. 

## Rujuakan
Barakik-Rakik

**Barakik-Rakik** adolah sabuah tradisi Anak Nagari Salingka Danau Maninjau, Kecamatan Tanjung Raya, Kabupaten Agam, Sumatera Barat.  Barakik-rakik ko di adoan pado malam takbiran guno untuak manyambuik Hari Rayo Idul Fitri. Tradisi ko diadokan satiok tahun pado malam takbiran. Tradisi ko alah ado sajak zaman panjajahan kudian bakambang sampai kini dek anak nagari. 

Manjalang malam takbiran, para pemuda mambuek rakik dari batuang, kudian dibantuak sarupo miniatur Rumah Gadang atau miniatur musajik di atehnyo. Sasudah tu rakik dihiasi jo lampu jo lampion sarato obor sabagai panarang bia nampak rancak di ateh danau. Biasonyo,  di ateh rakik dilatakan sakitar 20 buah badia-badia batuang.

Tradisi ko biasonyo diadoan mulai pukua 22.00 WIB sampai subuah.Rakik-rakik balayia ka tangah danau kudian malatuihan badia. Badia-badia batuang nan dilatuihan, manuruik tatuo sabagai bantuak palawanan kapado panjajah. Suasano jadi tambah mariah dan sakral katiko takbir bakumandang diiriangi bunyi latuih badia batuang di tambah jo tambua tansa di tapian danau.  

Rujuakan:
Tari Gelombang

Tari Galombang adolah salah ciek tarian tradisional nan keberadaannyo masih diakui oleh masyarakaik Koto Kaciak. Koto Kociak merupakan salah ciek jorong nan talatak di kanagarian VII Koto Talago Kacamatan Guguak Kabupaten Limo Puluah Koto Sumatera Barat. Tari galombang alah ado samanjak tahun 1950-an nan panciptonyo indak dikatahui, akan tatapi diajaan oleh Nurhalem nan berprofesi sabagai saurang guru seni. Sampai kini tari galombang masih aktif dan iduik di Koto Kociak. Tari tasabuik marupokan salah ciek kesenian nan ditampilan pado acara panyambutan tamu, pangangkatan panghulu, dan acara pesta parkawinan untuak manyambuik marapulai dan anak daro.



## Rujuakan
SMA Negeri 2 Padang Panjang

**[https://www.sman2.sch.id SMA Negeri (SMAN) 2 Padang Panjang]**, marupoan salah satu Sikolah Manangah Ateh Negeri nan ado di Provinsi Sumatra Barat, Indonesia. Samo jo SMA pado umumnyo di Indonesia maso pandidikan sikolah di SMAN 2 Padang Panjang ditampuah dalam wakatu tigo tahun pelajaran, mulai dari Kelas X sampai Kelas XII. Pado 2015, sikolah iko manggunokan Kurikulum 2013 sabalunnyo jo Kurikulum Tingkat Satuan Pendidikan.

SMA Negeri 2 Padang Panjang marupoan SMA negeri kaduo di kota Padang Panjang. Didirikan didasarkan ateh permintaan dan kabutuahan masyarakaik sarato minat nan tinggi siswa tamatan SLTP untuak malanjuikkan pandidikan ka janjang sikolah manangah ateh pado tahun 1996.

SMA Negeri 2 Padang Panjang mulonyo marupoan kelas jauah dari SMA Negeri Padang Panjang. Nan marupoan satu-satunyo sikolah manangah ateh nan ado pado saat tu. Kelas jauah nan tadiri dari duo kelas nan dibantuak katiko tu, disebabkan karano indak cukuiknyo ruang balaja di SMA Negeri Padang Panjang (SMA Negeri 1 Padang Panjang). Sahinggo diputuskanlah untuak manerapkan sistim kelas jauah jo manggunokan gedung Sikolah Dasar (SD) Tanah Lapang di lapangan kantin Jl. Bundo Kandung No. 2 Padang Panjang.

Pado akhianyo, di tahun 1998 tapeknyo pado tanggal 29 Januari 1998 status kelas jauah SMA Negeri 1 Padang Panjang, resmi ditingkekkan manjadi sikolah negeri yoitu SMA Negeri 2 Padang Panjang. Jo Surek Kaputuihan Menteri No 13A/O/1998 nan kapalo Sikolah Patamonyo adolah Drs. Ishaq, M.Si. Dan kapalo sikolah kini ko adolah Hendra Arinal, S.Pd., M.Si.

## Tujuan

## Fasilitas
Babagai fasilitas dimiliki SMAN 2 Padang Panjang untuak manunjang kagiatan baraja maaja. Fasilitas tasabuik antaro lain:

* Kelas
* Perpustakaan
* Laboratorium Biologi
* Laboratorium Fisika
* Laboratorium Kimia
* Laboratorium Komputer
* Laboratorium Bahasa

## Media Sosial Sekolah
Facebook: SMAN 2 Padang Panjang

Instagram: The Smander

Twitter: @thesmanders

Youtube: SMAN 2 Padang Panjang
SMA Negeri 1 Bukittinggi

**SMA Negeri 1 Bukittinggi** adolah sikolah manangah ateh bastatus negeri tatuo di Kota Bukittinggi. Sikolah iko talatak di Jalan Syekh M. Jamil Jambek No. 36, Kelurahan Pakan Kurai, Kecamatan Guguk Panjang, Kota Bukitinggi, Sumatra Barat. Sikolah iko parnah bastatus Rintisan Sikolah Bertaraf Internasional (RSBI) nan dimulai sajak tahun 2006 dan tamasuak 5 R-SMABI patamo di Indonesia.

## Sijarah
SMA Negeri 1 Bukittinggi barasa dari pacahan SMA Negeri ABC Bukittinggi nan didirikan di Birugo pado tahun 1856 batapekan pado maso-maso mulo Kabangkitan Nasional nan pado maso tu pandidikan adolah hal nan sangaik dibutuahkan dek masyarakaik. Sikolah iko badiri ateh prakarsa Dr. A. Rusma.

Pado saat Agresi Militer Belanda II, sakitar tahun 1949, SMA Negeri ABC Bukittinggi tapaso dibubarkan, sabab pado katiko tu sabagian guru dan siswanyo tapaso mangungsi ka daerah padalaman. Maskipun baaitu, pamerintah kolonial tatok mambanakan pandirian sikolah manangah sicaro tabateh nan pado katiko tu dipimpin dek Jaka Dt. Sati dan dibantu babarapo urang guru nan pado katiko tu indak ikuik mangungsi.

Satalah panyarahan kedaulatan taadok negara Republik Indonesia, sijarah SMA Negeri ABC Bukittinggi baliak balanjuik di bawah kapamimpinan A. Manan St. Panghulu. Tanago pandidik sikolah tu sendiri marupoan gabuangan antaro tanago pandidiak nan barasa dari lua kota *(Guru Republik)* ditambah jo guru-guru nan manetap di Kota Bukittinggi *(Guru Federal)*. Peserta didik SMA Negeri ABC Bukittinggi umumnyo barasa dari saluruah daerah nan ado di Sumatra Tengah. Sasudah kapamimpinan A. Manan St Panghulu, tajadi babarapo kali patukaran pimpinan sikolah, diantaranyo M. Nazir St. Mudo, nan sabalunnyo marupoan mantan Direktur SMA Negeri B Yogyakarta. Pado maso kapamimpinan nyo, pakambangan murid-murid SMA Negeri ABC Bukittinggi mulai mangalami paningkaikan, jo jumlah kelas saluruahnyo 16 buah. Bahkan pado katiko tu, banyak siswa tamatan SMP dari saluruah Sumatra Tangah indak dapek tatampuang lai di SMA Negeri ABC Bukittinggi.

## Akreditasi

* Nilai Akreditasi: 93.70
* Paringkek Akreditasi: A (Amat Baik)
* Tanggal Panatokan: 21 Desember 2013

Dalam pajalanannyo, SMA Negeri 1 Bukittinggi mampu maukia banyak prestasi baiak dalam bidang akademik maupun non-akademik.

## Rujuakan
SMA Negeri 2 Bukittinggi

**SMA Negeri 2 Bukittinggi**, marupoan salah satu Sikolah Manangah Ateh Negeri nan ado di Provinsi Sumatra Barat, Indonesia. Sma ko marupoan SMA tatuo di Bukittinggi. Samo jo SMA pado umumnyo di Indonesia maso pandidikan sikolah di SMAN 2 Bukittinggi ditampuah dalam wakatu tigo tahun palajaran, mulai dari Kelas X sampai Kelas XII.

## Sijarah dan Latar Belakang

### Sikolah Raja
Badasarkan hasil pangamatan pendeta Bundingh, pamarintahan Balando dapek mangatahui bahwa pandidikan anak negeri di Hindia Nederland masih randah. Baaitu pulo kapandaian guru-guru Melayu di Gouvernement Pesisir Barat pulau Perca (Sumatra) indaklah mancuiki. Dek sabab itu, tahun 1855 Pamarintah Balando marancanakan untuak mandirikan Sikolah Raja (bahaso Balando: *Kweekschool*) untuak mandidiak anak negeri malalui Surek kaputuihan pandirian Sikolah Raja untuak mandidiak anak negeri nan dikaluakan pado tanggal 1 April 1856.

### Kweekschool
Satalah maliek pakambangan sikolah raja salamo tujuah baleh tahun, timbualah niek pamarintah balando untuak maadokan parubahan-parubahan. Awal tahun 1873 sikolah raja lamo dipelokan. Tapeknyo tanggal 1 Maret 1873 sikolah raja diubah namonyo manjadi Kweekschool. Guru kapalonyo D. Gerth Van Wijk. Guru Balando nan manjadi guru kaduo yoitu Weide. Murid muridnyo diasramakan dakek sikolah. Murid-murid iko diawasi dek saurang guru melayu nan banamo Raja Medan.

Tahun 1877 D. Gerth Van Wijk diangkek manjadi Leeraar di sikolah Gymnasium Willem III di Betawi. Jabatannyo sabagai guru kapalo digantian dek J.L. Van der Toorn, jo guru kaduo D. Grivel.

### Beberapa nama untuk pengganti HIK
Satalah Indonesia merdeka pado tanggal 17 Agustus 1945, banyak parubahan nan tajadi. Parubahan itu bukan sajo di bidang politik dan pamarintahan tatapi nan indak kalah pentingnyo adolah bidang pandidikan. Sikolah-sikolah nan vakum karano adonyo pagolakan untuak marabuik kakuasaan diiduikan baliak. Bahkan disampurnakan satalah kaksuasaan barado ditangan bangsa surang. Gaduang sikolah raja atau kweekschool masih tatok badiri megah, mulai tahun 1946 diaktifkan baliak sabagai tampek pandidikan bagi anak negeri.

Dalam patumbuahannyo banyak tajadi parubahan dan pagantian namo sikolah. Parubahan dan pagantian namo lembaga pandidikan iko sabagai barikuik:

### Pimpinan SMA Negeri 2 Bukittinggi
Satalah SMA II C barubah namo manjadi SMA Negeri 2 Bukittinggi, sampai kini alah tacatat babarapo namo nan parnah manjabek sabagai pimpinan Namo-namo pimpinan itu adolah sabagai barikuik:

## Rujuakan

* https://kebudayaan.kemdikbud.go.id/ditpcbm/kweekschool-bukittinggi-dan-ruang-pendidikan-guru-bumiputera/
SMA Negeri 1 Payakumbuh

**SMA Negeri 1 Payakumbuh**, marupoan salah satu Sikolah Manangah Ateh Negeri nan ado di Provinsi Sumatra Barat, Indonesia. Samo jo SMA pado umumnyo di Indonesia maso pandidikan sikolah di SMA Negeri 1 Payakumbuh ditampuah dalam wakatu tigo tahun palajaran, mulai dari Kelas X sampai Kelas XII.

## Fasilitas
Babagai fasilitas dimiliki SMAN 1 Payakumbuh untuak manunjang kegiatan baraja maaja. Fasilitas tasabuik antaro lain:

## Ekstrakurikuler
SMA Negeri 1 mamiliki banyak kegiatan ekstrakurikuler, di antaronyo,

* Paskibra
* Pramuka
* English Debate Club
* Basket
* Olimpiade Geografi
* Olimpiade Matematika
* Olimpiade Fisika
* Olimpiade Biologi
* Olimpiade Kimia
* Olimpiade Astronomi
* Olimpiade Ekonomi
* Olimpiade Kebumian
* Olimpiade TI
* Elektronika
* Bulu Tangkis
* Sispala
* MTQ
* Vocal
* Bougenville lens
* Vokal Group
* Sastera dan Teater
* Dance
* Smansaville Japanese Club
* Bahana Smansa Tiaka (marching band)

## Rujuakan

* Situs resmi
SMA Negeri 2 Payakumbuh

**SMA Negeri (SMAN) 2 Payakumbuh** atau dikenal jo sabutan **Cafladoepa** marupoan salah satu Sikolah Manangah Ateh Negeri nan ado di Provinsi Sumatra Barat, Indonesia. Samo jo SMA pado umumnyo di Indonesia maso pandidikan sikolah di SMAN 2 Payakumbuh ditampuah dalam wakatu tigo tahun palajaran, mulai dari Kelas X sampai Kelas XII.

Pado tahun 2007, sikolah iko manggunokan Kurikulum Tingkek Satuan Pandidikan sabalunnyo jo KBK. Dan pado tahun 2016, sikolah iko manarapkan kurikulum baru nan diterapkan jo namo kurikulum 2013

## Sijarah
Kampus SMA N 2 Payakumbuh di Bukit Sitabur iko mulai diresmikan pamakaiannyo
pado tahun 1974. Pado mulonyo sikolah iko banam Sikolah Manangah Pambangunan
Persiapan ( SMPP ) Payakumbuh, SMPP marupoan SLTA umum saparti halnyo SMA
jo kurikulum samo jo SMA dan ditambah katarampilan. untuak mandukuang
program katarampilan iko mako SMPP dilangkoki jo fasilitas - fasilitas
katarampilan dan laboratorium IPA nan canggih barasa dari proyek Pelita
Bantuan Lua Negeri ( UNICEF dan Japang ) Kurikulum SMPP hanyo bajalan sampai
tahun 1975. pado tahun 1976 jo adonyo SK Mendikbud RI, mako disadoalah SMA dan
SMPP dibalakukan kurikulum nan samo nan dikenal jo namo Kurikulum SMA
tahun 1975. jo demikian antaro SMPP jo SMA sabatuanyo indak ado lai
perbedaan salain namo. Pado maso iko SMPP juo malahiakan SMA 1 Negeri
Tanjung Pati dan marintih SMA Filial di pekan rabaa ( kini SMA 1 Lareh Sago
Halaban )

Pado tahun 1985 SMPP
saluruah Indonesia diubah namo manjadi SMA Negeri sahinggo SMPP 25 Payakumbuh
baubah namo manjadi SMA Negeri 3 Payakumbuh dan pado tahun 1997 kembali
tajadi parubahan namo sikolah manjadi SMU Negeri 2 Payakumbuh, dan salanjuiknyo
pado tahun 2004 namo sikolah iko diubah lai manjadi SMA Negeri 2 Payakumbuh
sampai kini.

## Fasilitas
Babagai fasilitas dimiliki SMAN 2 Payakumbuh untuak manunjang kagiatan baraja maaja. Fasilitas tasabuik antaro lain:

* Ruang Belajar 34 kelas
* Perpustakaan
* Laboratorium Biologi
* Laboratorium Fisika
* Laboratorium Kimia
* Laboratorium Komputer
* Laboratorium Bahasa
* Laboratorium Pendidikan Agama Islam
* Laboratorium Seni Budaya
* Mesjid "Jabal Nur"
* Kantin Sehat
* Ruang Media
* Ruang UKS
* Lapangan Olahraga (Sepak bola, tenis, basket, voli, Takraw, Atletik)
* Gedung serba guna
* Wifi area
* Ruang OSIS, MPK, dan Ekstrakurikuuler Sekolah
* Gazebo
* Panggung Utama
* Air Siap Minum
* dll

## Prestasi

* 2014: Sekolah Adiwiyata Mandiri dari Kementrian Lingkungan Hidup
* 2014: Juara 3 Sekolah Sehat Nasional dari Kementrian Kesehatan RI
* 2014: Juara 3 Sekolah Pengembangan Pendidikan Agama Islam dari Kementrian Agama RI
* 2016: Sekolah Rujukan Nasional
* 2017: Medali perunggu OSN cabang kebumian
* 2017: 10 terbaik FLS2N cabang Solo song putra tk. Nasional
* 2018: Sekolah dengan nilai UN tertinggi no.9 IPA se-Sumatra barat
* 2018: Medali emas OSN cabang kebumian
* 2018: medali perak OSN cabang Geografi
* 2018: 10 terbaik FLS2N cabang Solo song putri tk. Nasional
SMA Negeri 1 Sawahlunto

**SMA Negeri 1 Sawahlunto** adolah sikolah manangah ateh negeri nan talatak di Jalan Sudirman No. 7, Kubang Sirakuak Selatan, Lembah Segar, Sawahlunto, Sumatra Barat. Kini ko, SMA Negeri 1 Sawahlunto alah baganti status dari SSN.

## Sijarah
SMA Negeri 1 Sawahlunto, nan baalamaik di jalan Jend. Sudirman No. 7 Sawahlunto, Kelurahan Kubang Sirakuk Atas, Kecamatan Lembah Segar Kota Sawahlunto manampeki bangunan jo lueh 2500 m2 di ateh lahan salueh 1.810 m2. Pado tahun 1959 disaat Sumatra Barat dalam pergolakan/ darurat (SOB) dan adonyo Dewan Banteng, saluruah sikolah baranti proses pambalajarannyo, tamasuak di Kota Sawahlunto. Maliek kenyataan nan demikian nan demikian para Pemuda/mahasiswa putra sawahlunto nan baraja diparantauan pulang ka kampuang halaman (Sawahlunto) guno mambicarakan pamacahan masalah pandidikan di Sawahlunto. Pada katiko tu, bakumpualah para pemuda, pelajar, mahasiswa dan masyarakaik Sawahlunto dan bamusyawarah basamo untuak maisi hari-harinyo, baraja basamo jo pambimbiangnyo adolah mahasiswa parantauan nan barado di Sawahlunto.

Pado tanggal 15 Oktober 1959, mulailah kegiatan baraja maaja pado SMA Sawahlunto, jo mahasiswa PTN sabagai gurunyo adolah:

Tampek baraja SMA Swasta Sawahlunto dilaksanokan di Parusahaan Ombilin nan talatak di Desa Kebunjati di dakek bengke utamo Tambang Batu bara Ombilin. Guru-guru tasabuik maaja hanya sacaro suko rela tanpa gaji maaja pado SMA tasabuik. Pado wakatu itu kelas nan dibuka sabanyak 3 lokal: jumlah muriknyo 85 urang.

## Sarana Prasarana

SMA Negeri 1 Sawahlunto manyadiokan sarana dan fasilitas nan satiok tahunnyo taruih dilakukan pabaikan dan pangambangan sahinggo dapek salalu mamanuahi kebutuhan. Sarana dan fasilitas tasabuik antaro lain:

## Rujuakan

*  Situs web resmi SMA Negeri 1 Sawahlunto 
*  Jejaring sosial resmi SMA Negeri 1 Sawahlunto 
*  Blog SMA Negeri 1 Sawahlunto
*  PAS Online SMA Negeri 1 Sawahlunto
SMA Negeri 2 Sawahlunto

**SMA Negeri 2 Sawahlunto** adolah sikolah manangah ateh negeri nan talatak di Jalan Anas Malik, Batu Tanjung, Talawi, Sawahlunto, Sumatra Barat .

## Pranala luar

*  Data Sekolah Kemdikbud

## Rujuakan
SMA Negeri 1 Pariaman

**SMA Negeri (SMAN) 1 Pariaman**, marupoan salah satu Sikolah Manangah Ateh Negeri nan ado di Provinsi Sumatra Barat, Indonesia. Samo jo SMA pado umumnyo di Indonesia maso pandidikan sekolah di SMAN 1 Pariaman ditampuah dalam wakatu tigo tahun palajaran, mulai dari Kelas X sampai Kelas XII.

## Fasilitas
Babagai fasilitas dimiliki SMAN 1 Pariaman untuak manunjang kegiatan baraja maaja. Fasilitas tasabuik antaro lain:

* Kelas SBI (Dihapuskan Karena Putusan MK)
* Kelas Unggul
* Kelas Reguler
* Perpustakaan
* Laboratorium Biologi
* Laboratorium Fisika
* Laboratorium Kimia
* Laboratorium Komputer
* Mushalla Darul Jadid
* Laboratorium Bahasa
* Wi-Fi
* Lapangan Basket (5-in-one)

## Ekstrakurikuler
SMA Negeri 1 mamiliki banyak kegiatan ekstrakurikuler, di antaronyo,
Oktober 2019

## Kajadian

### 18
* Di Santiago, Chili, **[[unjuak raso Chili 2019|protes kareh]]** ateh kanaikan tarif kareta metro manyababkan Presiden Sebastián Piñera manyatokan darurat militer.
### 20
* Presiden Indonesia Joko Widodo **[[Palantikan kaduo Joko Widodo|dilewa untuak maso jabatan kaduo]]**.
### 23
* Presiden Indonesia Joko Widodo maumumkan namo-namo wakia mantari **[[Kabinet Indonesia Maju]]**, usai maumumkan namo-namo mantari kabinet tasabuik *(gambar)* pado dua ari sabalunnyo.
### 27
* Pamimpin Nagara Islam Irak dan Syam **[[Abu Bakr al-Baghdadi]]** bunuah diri samaso pasukan Amerika Serikat manyarang Idlib, Suriah.
Yap Thiam Hien

**[[Meester in de rechten|Mr.]] Yap Thiam Hien** () adolah surang pangacara Indonesia nan tanamo dek karajo-karajonyo nan mambela panagakan hak asasi manusia salamo era Orde Lamo jo Orde Baru. 

Yap ikuik mandirian Yayasan Lembaga Bantuan Hukum Indonesia. Namonyo kini dipakai untuak Penghargaan Yap Thiam Hien yang mangaragoi tokoh-tokoh HAM di Indonesia.

## Rujuakan
*
*
*
*
*
SMA Negeri 2 Pariaman

**SMA Negeri 2 Pariaman**, marupoan sikolah manangah ateh negeri nan talatak di Kota Pariaman, Provinsi Sumatra Barat, Indonesia. Samo jo SMA pado umumnyo di Indonesia maso pandidikan sikolah di SMAN 2 Pariaman ditampuah dalam wakatu tigo tahun pelajaran, mulai dari Kelas X sampai Kelas XII.

Pado tahun 2007, sikolah iko manggunokan Kurikulum Tingkek Satuan Pandidikan sabalunnyo jo KBK. Lalu pado tahun 2016, sikolah iko alah mulai manggunokan kurikulum 2013 dimulai dari angkatan 2016/2017. 

## Fasilitas
Babagai fasilitas dimiliki SMAN 2 Pariaman untuak manunjang kegiatan baraja maaja. Fasilitas tasabuik antaro lain:

* Kelas
* Perpustakaan
* Laboratorium Biologi
* Laboratorium Fisika
* Laboratorium Kimia
* Laboratorium Komputer
* Laboratorium Bahasa
* Lapangan olahraga
* Kantin ajo
* Musholla
* dll.

## Agenda Tahunan
SMA Negeri 2 Pariaman mamiliki agenda tahunan yoitu IPA CUP. **IPA CUP** yoitu lomba sains dalam bidang Matematika nan diadokan dek SMA Negeri 2 Pariaman dan diikuti dek SMA sa-Sumatra Barat. Lomba iko marupoan lomba Matematika tatuo di Sumatra Barat dan masih eksis sampai kini ko.

## Ekstrakurikuler
SMA Negeri 2 mamiliki banyak kegiatan ekstrakurikuler, di antaronyo,

* Palang Merah Remaja (PMR)
* Drumband
* Bola basket
* Bola voli
* Paskibra
* Pramuka
* Rohani Islam *Al-Busyra*
* Japan Club
* dll

## Prestasi
Sajak 2013 SMA Negeri 2 Pariaman batabua prestasi baiak dibidang akademik maupun di bidang non-akademik. Sabagai contohnyo yoitu siswa–siswi SMA Negeri 2 Pariaman Juara 3 Olimpiade Fisika pado bulan April, Juara I TIK tingkek Kota Pariaman, Juara I dan III Bunkasai ke 13 sa-Sumatra Barat nan diadokan dek Universitas Bung Hatta, Juara I rodoku (story telling dalam Baso Japang) di Universitas Negeri Padang, Juara harapan I debat baso Inggarih sa kota Pariaman.

## Rujuakan
SMK Negeri 1 Sawahlunto

SMK Negeri 1 Sawahlunto marupoan salah satu sikolah manangah kejuruan (SMK) bastatus negeri nan talatak di Desa Talawi Hilir, Kecamatan Talawi, Kota Sawahlunto, Sumatra Barat.

## Sijarah
**SMK Negeri 1 Sawahlunto** sabalunnyo dikenal jo namo SMEA Talawi. SMEA didirian dek Yayasan Dharmasraya pado Agustus 1965. Pado tanggal 28 Agustus 1968 dikaluakan SK No. 119/Ukk.3/1968 nan maubah SMEA manjadi sikolah Negeri .

## Rujuakan
SMK Negeri 2 Sawahlunto

SMK Negeri 2 Sawahlunto marupoan salah satu sikolah manangah kejuruan (SMK) bastatus negeri nan talatak di Desa Santur, Kecamatan Barangin, Kota Sawahlunto, Sumatra Barat. Sikolah iko baalamaik di Jalan Khatib Sulaiman, babarapo puluah meter ka dari Simpang Santur.

## Sijarah
**SMK Negeri 2 Sawahlunto** sabalunnyo dikenal jo namo STM Negeri Sawahlunto, sabalun manjadi sikolah negeri banamo STM Kodya Sawahlunto nan dikalola dek Yayasan Pandidikan Kotamadya Sawahlunto. Sikolah iko didirikan pado tahun 1972 jo tanago pengajar dan fasilitas praktek dari Perum Tambang Batu Bara Ombilin. Kapalo Sikolah patamo dijabat dek Ir. Suhandoyo nan wakatu tu juo manjabek sabagai kuasa Direksi Tambang Batu Bara Ombilin.

Surek Kaputuihan Menteri Pandidikan dan Kabudayaan Republik Indonesia banomor SK No.0560/0/1984 Tanggal 20 November 1984 maubah STM Kodya Sawahlunto manjadi STM Negeri Sawahlunto, nan mano pado Tahun Pelajaran 1985/1986 sacaro operasional alah mulai bajalan jo 3 Jurusan yoitu Masin, Listrik dan Bangunan jo malaksanakan Kurikulum STM 1984, sabanyak 7 kelas dimana fasilitas dan sarana sabagaimano mamakai fasilitas perum tambang batu bara ombilin. Sairiang jo wakatu, SMK Negeri 2 Sawahlunto bakambang capek, mako SMK Negeri 2 Sawahlunto mambangun ruang sendiri di Desa Santur Kecamatan Barangin jo bantuan BP3 samantaro fasilitas praktek masih bakarajosamo dengan PT.BA UPO.

## Prestasi
Pado tahun 1996/1997 bahasil manjadi juara 1 Wiyatamandala tingkek Propinsi Sumatra Barat dan sakaligus pado tahun nann samo alah dilakukan monitoring dan evaluasi jo prediket Baiak. Kamudian tahun 2008/2009 SMK Negeri 2 Sawahlunto ditatokan sabagai Sikolah Bataraf Internasional.

## Rujuakan
SMA Negeri 2 Batusangkar

**SMA Negeri 2 Batusangkar** adolah salah satu SMA Negeri nan barado di Kabupaten Tanah Datar, Sumatra Barat.

## Sijarah
SMAN 2 Batusangkar badiri pado tahun 1996 dan marupoan Kelas jauah dari SMA Negeri 1 Batusangkar, Gaduang patamo nan dipakai untuak proses baraja maaja adolah eks Gedung MTs Silambiak Saruaso, dan sajak tahun 2000 pusek pambalajaran pun dipindahkan ka jalan raya saruaso nan manjadi tampek baraja sma iko sampai kini.

## Sarana dan Prasarana
Sarana dan prasarana nan dimiliki dek SMA Negeri 2 Batusangkar yoitu:

* kelas belajar-mengajar
* perpustakaan
* laboratorium biologi
* laboratorium kimia
* laboratorium fisika
* lapangan basket
* lapangan takraw
* lapangan voli
* lapangan sepak bola
* *wall climbing*
* kantin
* tempat parkir

## Prestasi
Babarapo prestasi nan parnah diraih sma iko adolah:
SMA Negeri 1 Ampek Angkek

** SMA Negeri 1 Ampek Angkek** adolah salah satu sikolah manangah ateh negeri nan barado di Kabupaten Agam tapeknyo di Jorong Lambah Tangah, Nagari Lambah, Kecamatan Ampek Angkek.

## Sijarah
Satuan Pandidikan SMA N 1 Ampek Angkek pado mulonyo marupoan filial dari SMA Negeri 1 Bukittinggi. Pado tahun 1982, tapeknyo 9 maret 1982 SMA Negeri 1 Ampek Angkek ditatokkan sacaro definitif sabagai sikolah nan tagak surang jo namo SMA Empat Angkat Candung. Sairiang pajalanan wakatu jo alah tapanuahinyo sadoalah pasyaratan untuak badirinyo sabuah sikolah manangah satingkek SMA, mako pado tanggal 9 Maret 1982 jo namo SMA N 1 Empat Angkat Candung sacaro resmi dinyatokan tagak surang nan pado wakatu tu diresmikan langsuang dek Menteri Pandidikan dan Kabudayaan Republik Indonsia Daoed Joesoef. Namun salanjuiknyo Satuan pandidikan SMA N 1 Ampek Angkek juo parnah mangalami babarapo kali panyasuaian pagantian namo yakni SMU N 1 Empat Angkat dan tarakhia jo namo kini SMA Negeri 1 Ampek Angkek.

## Rujuakan

*  Situs web resmi SMA Negeri 1 Ampek Angkek
SMA Negeri 1 Banuhampu

** SMA Negeri 1 Banuhampu** adolah salah satu sikolah manangah ateh negeri nan barado di Kabupaten Agam tapeknyo di Pakan Sinayan, Kecamatan Banuhampu.

## Sijarah
Sikolah iko didirikan pado tahun 2003 jo siswa patamo 2 kelas karano bangunan alun ado, mako samantaro wakatu proses pembelajaran dilaksanokan di SMPN 1 Banuhampu pado sore hari. Pado tahun 2004 dibangun 3 ruang baraja di Nagari Pakan Sinayan jo dana APBD Kabupaten Agam, mako pembelajaran mulai dilaksanokan di lokasi baru yoitu di Nagari Pakan Sinayan pado tanggal 1 Juli 2004 dan pado tanggal 26 Maret 2005 sikolah iko diresmikan basamo 5 sikolah lain nan ado di Sumatra Barat dek Menteri Pendidikan Nasional Bapak DR Bambang Sudibyo, M.BA dan marupokan kabanggaaan tasendiri, karano SMA Negeri 1 Banuhampu di jadian pusek paresmian dan indak kalah gembiranyo pado acaro paresmian nan sangaik meriah itu dihadiri dek pajabek tinggi Sumatra Barat dan Mantan Katua MPR RI Bapak Amien Rais nan juo alah manjadi sesepuh masayarakaik Banuhampu.

## Rujuakan

*  Situs web resmi SMA Negeri 1 Banuhampu
SMA Negeri 1 Baso

**SMA Negeri 1 Baso** adolah salah satu sikolah manangah ateh negeri nan barado di Nagari Tabek Panjang, Kabupaten Agam. Sikolah iko badiri ateh prakarsa dari masyarakaik dan pamuko adaik Kecamatan Baso.

## Rujuakan

*  Situs web SMA Negeri 1 Baso
SMA Negeri 1 Kamang Magek

**SMA Negeri 1 Kamang Magek** adolah sikolah manangah ateh negeri nan barado di Jorong Pintu Koto, Nagari Kamang Hilir, Kecamatan Kamang Magek, Kabupaten Agam. Sikolah iko sabalunnyo banamo SMA Negeri 2 Tilatang Kamang karano sabalunnyo Nagari Kamang masuak ka dalam wilayah administrasi Kecamatan Tilatang Kamang. Pado tahun 2003 tajadi pamekaran di mano tigo nagari yakni Nagari Kamang Hilir, Kamang Mudik, dan Magek masuak ka dalam kecamatan baru nan banamo Kecamatan Kamang Magek.

Sikolah iko dibangun pado kawasan nan dahulunyo marupoan kawasan Sikolah Manangah Patamo (SMP) Islam Kamang nan didirikan dek Haji Rijal Abdullah. Inyo iolah salah saurang ulama nan barasa dari Nagari Kamang dan barasa dari Suku Koto di Jorong Pintu Koto.

## Rujuakan